«Тір туралы заңның»өткізілу шарасы

Тақырыбы: «Тіл тірегім,соғып тұрған жүрегім»

(тақырыптық сағат)



**Өткізген : «Інжугүл»** МАД тобы

**Тәрбиеші:** Аяпбергенова. И.Х

2021-2022оқу жылы

(балалар әуенмен музыкалық залға кіреді)

«ӘНҰРАН»

**Жүргізуші:** Қымбат маған ана тілім, бал тілім,  
Қымбат маған дана тілім, ар тілім.  
Ақ сүтімен бірге сіңген бойыма,  
Ана тілім ардақ тұтар алтыным.

**Ана тілі дегеніміз –** сол тілді жасаған, жасап келе жатқан халықтың өткені, бүгінгісі, болашағы.  
Қазақ тілі өзінің даласындай кең байтақ бай тіл. Қазақ сөзі қашанда даланың қоңыр желіндей еркін есіп, аңқылдап тұрады. Қазақ тілі қасиетті Қазақ домбырасының үнімен үндесіп жатады. Ана тілі – бұл әкенің тілі, туған халықтың тілі.  
Ана тілін біз кішкентай кезімізден әкемізден-анамыздан, әжеміз бен атамыздан біле бастаймыз.  
Ана сүтіндей бойымызға біртіндеп сіңеді. Халықтың тәуелсіздігінің ең басты белгісі – оның ана тілі, ұлттық мәдениеті. Өзінің ана тілі, ұлттық мәдениеті жоқ ел өз алдына мемлекет болып өмір сүре алмайды. Дүниедегі барлық халық тәуелсіздікке ұлттық қадыр-қасиетін, мәдениетін, ана тілін сақтап қалуүшін ұмтылады.  
Сондықтан кез келген мемлекет өзінің аумағында салт-дәстүрін, ана тілін айрықша қорғайды.  
Еліміз Қазақстан Республикасы егемен ел атанды. Ана тілімізге мемлекеттік мәртебе берілді. Тіл туралы заң қабылданды. Президентіміздің 2003 жылғы 15 қарашадағы жарлығымен қыркүйектің үшінші жексенбісі Қазақстан Республикасы халықтары тілдерінің күні ретінде атап өтілетін болды.

**Сұрақ – жауап**

-Біз қай мемлекетте тұрамыз?

-ҚР тұңғыш президенті кім?

-Қазіргі президентіміздің аты кім?

-Бас қаламыздың атауы қалай аталады?

-Біз қай қалада тұрамыз?

-ҚР қалаларын ата?

-ҚР рәміздеріне не жатады?

**(үш топқа бөлу, кітап-білімділер, діптер-ақылдылар, өалам-тәртіптілер)**

**Жүргізуші:** Тіл – елдің елдігінің, оның ғылымы мен мәдениетінің, өнеркәсіптің, қоғамдық құрылысының, салт-санасының, жауынгерлік дәстүрінің, ұлттық мұрасының қай дәрежеде екенін білдіріп тұратын көрсеткіш. (Бауыржан Момышұлы)

**Мақсаты:** балалар өз елінің туын, ұлттық киімдерін, ұлттық аспабын табу және өз түсінігімен әңгімелеу.

**1 тапсырма;** «Ұлттық туды тап?»

**2тапсырма:** «Ұлттық киімді тап?»

**3тапсырма:** «Ұлттық аспапты тап?»

**Жүргізуші:** Қазақ тілім – ана тілім, өз тілім,

Абай, Мұхтар сөйлеген дана тілім.

Қастерлейді ұл-қызың мәңгі сені,

Болашағым, байлығым дара тілім

**Тақпақтар:** Саян. Амина. Ерасыл. Мади. Мариям. Раяна. Рабиғат. Б.Али

**Жүргізуші:** Ана тілім –  
Анам тілі болғаннан,  
Ана тілім -  
Бабам тілі болғаннан,  
Далам тілі,  
Балам тілі болғаннан

**Ұлттық ойын: «Қамшы»**

**Жүргізуші:**

**Анам берген туған тілім,  
Атам берген құрал тілім**

**Ән «Отаным»**

.

**Би «Көңілді балақайлар»**

Анам берген туған тілім,

Атам берген құрал тілім.











